เป็นร้านชาสไตล์ไต้หวันค่ะ ตั้งอยู่ชั้นเดียวกับฟู้ดคอร์ทของบิ๊กซี ชั้นบนๆ ติดกับบันไดเลื่อน เป็นคีออสแบบเปิดโล่ง ไม่มีที่นั่งดื่มนะคะ มีเฉพาะให้ซื้อกลับเท่านั้น

ร้านนี้ โดดเด่นและน่าดึงดูดให้เข้ามาลองชิมด้วยราคาที่ไม่แพง (เริ่มต้นที่ 25 บ.) มีทั้งชาผลไม้ ชานมไข่มุก ชานมรสต่างๆ รวมถึงสมูทตี้ด้วย ราคาเครื่องดื่มอยู่ที่ 25-35 บ. เท่านั้นเอง (ไม่รวมtopping ที่ราคาเพียง 5 และ 10 บ. )

เมนูที่ได้ลิ้มลอง

ชานมไข่มุก 30 บ. ชาหอมค่ะ รสชาติของชาและนมกลมกล่อมดีไม่มีรสไหนโดดออกจากกัน ตัวไข่มุกนิ่มดีหนึบหน่อยๆไม่เหนียวเคี้ยวสบาย

ชาบ๊วย  25 บ.  ชาหอมเข้ม โดดเด่นด้วยรสชาติบ๊วยที่เปรี้ยว หวาน เค็ม มีเนื้อบ๊วยให้เคี้ยวด้วย ทานแล้วสดชื่นดี อร่อยดีค่ะ

ชาเขียวเสารส 25 บ. ชาเขียว หอมกลิ่นมะลิอ่อนๆ ไซรัปเสาวรสก็เปรี้ยวๆหวานๆดี แต่ตัวนี้ติดหวานไปนิดนึง ส่วนตัวเป็นคนไม่กินหวานค่ะ 